laion/Wikipedia-Exotic huggingface dataset:
אנדרטת המרמרה

אנדרטת המרמרה הייתה אנדרטה בנמל עזה, בשכונת א-רימאל בעיר עזה. אנדרטה זו הוקמה ב-2011 לזכר אירועי משט המרמרה לעזה שנה קודם לכן, ב-2010. באירועים אלה נפצעו 10 מחיילי שייטת 13. ב-16 בנובמבר 2023 הרסה שייטת 13 את האנדרטה, כאשר חלק מהחיילים שהשתתפו בפעולה זו השתתפו 13 שנים קודם לכן בהשתלטות על משט המרמרה. האנדרטה נחנכה ב-31 במאי 2011, במסגרת אירועי יום השנה למשט המרמרה, במעמד מאות עזתים. בטקס חנוכת האנדרטה נאמו, בין היתר, ראש ממשלת חמאס ברצועת עזה איסמאעיל הנייה ונציג ה-IHH בעזה. האנדרטה נחנכה לזכר 9 מתוך 10 ההרוגים הפרו-עזתים על המרמרה (העשירי עוד היה חי באותו זמן). האנדרטה הוקמה בנמל עזה, שהיה היעד הסופי המקורי של משט המרמרה. במהלך השתלטות משותפת של שייטת 13, חילות השריון, ההנדסה והאוויר על בסיס הקומנדו הימי של החמאס בנמל עזה, הרסו חיילי גדוד 605 מחיל ההנדסה את האנדרטה. הריסת האנדרטה התקיימה ביום בו הודיעו בטורקיה על כוונה להוציא משט ימי נוסף במטרה לשבור את הסגר על רצועת עזה. חלק מהחיילים שהיו מעורבים בהריסה לקחו חלק בהשתלטות על משט המרמרה ב-2010. האנדרטה עמדה על תילה כ-12 שנים וחצי. המשט לעזה (2010) מדיה וקבצים בנושא אנדרטת המרמרה בוויקישיתוף 4 שנים אחרי: הרוג עשירי מתקרית המרמרה, באתר ynet, 24 במאי 2014 תום שרון, ‏צפו: חנוכת אנדרטה להרוגי המרמרה בעזה, באתר ‏מאקו‏, 31 במאי 2011 יואב זיתון, שייטת 13 השתלטה על מעגן הקומנדו הימי בעזה, והחריבה את אנדרטת המרמרה, באתר ynet, 16 בנובמבר 2023 ביום בו הודיעו על משט חדש מטורקיה לעזה: שייטת 13 הפילה את 'אנדרטת המרמרה', באתר JDN‏, 16 בנובמבר 2023 "אנדרטת המרמרה" הופלה - בידי לוחמי השייטת: תיעוד ההשתלטות על "הנמל של עזה", באתר ‏מאקו‏, 16 בנובמבר 2023
גיפט אורבן

גיפט עמנואל אורבן (באנגלית: Gift Emmanuel Orban; נולד ב-17 ביולי 2002 בניגריה) הוא כדורגלן ניגרי המשחק בעמדת החלוץ בקבוצת גנט מליגת העל הבלגית. אורבן גדל במחלקת הנוער של ביסון. ב-18 במאי 2022 הושאל לסטאבק מליגת המשנה הנורווגית, וב-3 באוגוסט חתם על חוזה קבוע במועדון. הוא ערך 22 הופעות ליגה במדי המועדון, בהן הבקיע 16 שערים, וסיים כמלך השערים של ליגת המשנה הנורווגית לעונת 2022. ב-31 בינואר 2023 חתם בגנט מליגת העל הבלגית. ב-11 בפברואר ערך את הופעת הבכורה שלו במועדון, בתיקו 3-3 נגד וסטרלו במסגרת המחזור ה-25 בליגה לעונת 2022/2023. במשחק זה הבקיע שני שערים. ב-12 במרץ הבקיע רביעייה בניצחון 2–6 על זולטה ורכם במסגרת המחזור ה-29 בליגה. בחצי העונה הראשונה שלו במועדון הבקיע 15 שערי ליגה ב-16 משחקים. ב-18 בינואר 2024 חתם לארבע וחצי שנים באולימפיק ליון. גיפט אורבן, ברשת החברתית אינסטגרם גיפט אורבן, באתר Transfermarkt גיפט אורבן, באתר Soccerway גיפט אורבן, באתר BDFutbol גיפט אורבן, באתר WorldFootball.net גיפט אורבן, באתר FootballDatabase.eu Stabæks spissgave til fansen: Gift på plass, באתר Eurosport, ‏ 20 במאי 2022 (בנורווגית) Gift Orban forlenger med Stabæk, באתר VG, ‏ 3 באוגוסט 2022 (בנורווגית) WELCOMEGIFT!, באתר הרשמי של גנט, 31 בינואר 2023 (בהולנדית)
גל הרוש

גל הרוש (נולדה ב-1994) היא קצינת משטרה בעלת עיטור המופת של משטרת ישראל. הרוש שירתה שירות חובה במשטרה ולאחריו נשארה בשירות קבע ובשנת 2020 החלה קורס קצינים. בתפקידה כשוטרת סיור בתחנת נהריה, ביום 13 במרץ 2019 הוזעקה לזירת שריפה בבניין דירות וממנו חילצה אם ושני ילדים מהקומה השלישית. היא נפגעה משאיפת עשן ורק לאחר השלמת החילוץ התפנתה לטיפול רפואי. בשנת 2020 הוחלט להעניק לה את עיטור המופת על כך שהיא "פעלה בנחישות, בקור רוח ובמקצועיות ותוך סיכון עצמי וביצעה באומץ פעולות להצלת חיי אדם". רס"ל גל הרוש, באתר הגבורה ליאור אל־חי, טבילת אש, באתר "ידיעות אחרונות", 15 בנובמבר 2020 טבילת האש גיבורות בכחול ובירוק: שוטרות מעוטרות
פכיפנתרה

פכיפנתרה (שם מדעי: Pachypanthera; מיללית: "פנתר עבה") הוא סוג של חתול נכחד שהתקיים בסוף המיוקן בדרום-מזרח אסיה הנחשב לקרוב לפנתרים החיים. זהו סוג שתואר ב-2023 על סמך ממצאים מאובנים ממערה באיסאן שבצפון-מזרח תאילנד שכיום מצויים באוניברסיטת צ'ולונגונגקורן. הסוג תואר בידי החוקר de Bonis והמין היחיד בסוג הוא: Pachypanthera piriyai, לכבוד החוקרת Piriya Vachajitpan. ממצאי הסוג כללו שיניים רבות ולסת תחתונה שאופיינו במבנה מסיבי ומחוזק ביותר ביחס לחתול, דומים מאוד לאלה של צבועיים. אלה יכולים לרמז שהחתול ניזון מעצמות אותם שבר עם לסתותיו. המבנה שלו רמז שהיה קשור לחתולים הגדולים כמו המיופנתרה, נמר ערפילי והפנתרים החיים. בגודלו הוא דמה לגודל של יגואר במשקל של 142 ק"ג. החתול התקיים באזורים שבין שטחי ביצות ליערות גשם בהם התגלו מאובנים של מספר מכפילי פרסה כמו חזיריים, אנתרקותריים, ג'ירפיים ופריים וכן שרידי מספר פילאים וקרנפיים. כמו כן התגלו מאובני של קוף אדם, ה-Khoratpithecus. בעלי חיים אלה אולי ניצודו בידי הפכיפנתרה. מדיה וקבצים בנושא פכיפנתרה בוויקישיתוף
הכדורגלן הלטבי של השנה

הכדורגלן הלטבי של השנה (בלטבית: Latvijas gada labākais futbolists) הוא פרס שנתי בלטביה, המוענק לכדורגלן (בעל אזרחות לטבית) המצטיין במהלך השנה הקלנדרית. אנדריס ואנינס מחזיק בשיא הזכיות בפרס - 5 פעמים. אחד מהזוכים קיבל את הפרס בעת ששיחק בליגת העל בישראל- מיכאל זמלינסקי.
לוידה אוגוסטו

לוידה אנטוניו אוגוסטו (בפורטוגזית: Loide António Augusto; נולד ב-26 בפברואר 2000 בלואנדה שבאנגולה) הוא כדורגלן אנגולי המשחק בעמדת המגן הימני בקבוצת אלניהספור מליגת העל הטורקית ובנבחרת אנגולה. אוגוסטו גדל במחלקות הנוער של אסקולה דה פוטבול דו זנגו וספורטינג ליסבון. בשנת 2020 החל לשחק בקבוצת המילואים של ספורטינג ליסבון. ב-15 ביולי 2021 חתם בפארנסה מהליגה הפורטוגלית השנייה, במדיה ערך שמונה הופעות ליגה והבקיע שני שערים. ב-20 ביוני 2022 חתם על חוזה לשנתיים במפרה מהליגה הפורטוגלית השנייה, במדיה ערך 22 הופעות ליגה והבקיע ששה שערים. ב-4 ביולי 2023 חתם על חוזה לארבע שנים באלניהספור מליגת העל הטורקית. ב-25 במרץ 2021 ערך אוגוסטו את הופעת הבכורה שלו בנבחרת אנגולה, בהפסד 1-0 לנבחרת גמביה במסגרת מוקדמות גביע אפריקה לאומות 2021. ב-29 במרץ 2021 הבקיע את שער הבכורה שלו בנבחרת, בניצחון 2-0 על נבחרת גבון גם כן במסגרת מוקדמות גביע אפריקה לאומות 2021. נכלל בסגל נבחרת אנגולה לטורניר גביע אפריקה לאומות 2023 בשנת 2024. לוידה אוגוסטו, באתר Transfermarkt לוידה אוגוסטו, באתר Soccerway לוידה אוגוסטו, באתר National Football Teams לוידה אוגוסטו, באתר FootballDatabase.eu BEM-VINDOS BANJAQUI, DIOGO E LOIDE באתר הרשמי של מפרה, 20 ביוני 2022 (בפורטוגזית) Loide Antonio Augusto Corendon Alanyaspor'umuzda באתר הרשמי של אלניהספור, 4 ביולי 2023 (בטורקית) זמן לאפריקה: את מי יחמיצו מילסון ושואו?, באתר ערוץ הספורט, 17 בדצמבר 2023
לא עוצרת II

לא עוצרת II הוא אלבום האולפן השלישי של הזמרת הישראלית רוני. האלבום יצא לאור בשנת 2006 בתור החלק השני של לא עוצרת (2005). ביוני 2005 הוציאה רוני את אלבום האולפן השני שלה, לא עוצרת, שנמכר בשני חלקים נפרדים. אותו האלבום כלל את הלהיט "אדוני", שכתב והלחין עבורה עברי לידר. באותה שנה הופיעה ב"פסטיגל גיבורי על" עם השיר "לא עוצרת" ופתחה את אירועי המכביה. במרץ 2006 הוציאה את הסינגל "סוכריה" מהחצי השני של האלבום לא עוצרת II. השיר במקורו הוא שיר רוסי בשם "Мой мармеладный" ששרה הזמרת הרוסייה קטיה לייל. שיר זה, אף על פי שהפך ללהיט, זכה בתואר "השיר הגרוע של השנה" במצעד הפזמונים העברי השנתי ה'תשס"ו של גלגלצ. בהמשך אותה שנה הוציאה DVD שנקרא על קצות האצבעות, ובו נכללו קטעים מצולמים בהם דואני מדגימה כיצד לבצע את כל ריקודיה, יחד עם כל הקליפים שלה. לא עוצרת II באתר Discogs גיא ליכטנטל, ג'ורג' סמואלסון, הנרי, פיני ארונבייב רוני – II לא עוצרת לא עוצרת, 2006-01-01, נבדק ב-2023-12-17 רוני דואני - סוכריה, נבדק ב-2023-12-17 Катя Лель - Мой мармеладный, נבדק ב-2023-12-17 רוני דואני | qube.co.il, באתר www.qube.co.il
אקרופוקה

אקרופוקה (שם מדעי: Acrophoca) הוא סוג נכחד של טורף ימי גדול ממשפחת כלבי הים. הוא התקיים במשך המיוקן שלפני 7.2 עד 5.3 מיליון שנה מזמננו במימי אמריקה הדרומית. המאובנים של כלב ים זה התגלו בתצורות Bahía Inglesa Formation שבמחוז אטקמה בצ'ילה ובתצורות Pisco Formation בפרו. הממצאים הוגדרו ב-1981 בידי החוקר Christian De Muizon, ולפי מבנה השיניים שלו שויך לקבוצת המונכיים. בעבר סברו שהיה קרוב למין כלב ים נמרי, עקב אורח חייו הדומה אך מקרים מאוחרים יותר מצביעים שהוא קשור יותר לכלבי ים נזיריים. הסוג הקרוב ביותר אליו הוא Piscophoca שחי לצידו. סביב המאובנים שלו התגלו גם ממצאי חיות ימיות אחרות ביניהם לווייתן האודובנוצטופס, העצלן הימי תאלסוקנוס, דולפינן, סולת גנט וקורמורניים. כלב ים זה הגיע לאורך של 1.5 מטר והיה בעל סנפירים וצוואר פחות מפותחים לשחייה ימית כמו כלבי הים האנטארקטיים. בלסתותיו היו שורות שיניים חרוטיות המותאמות לאוכלי דגים, אם כי השיניים היו גם בעלות חורים שמותאמים לסינון חומרי פלנקטון או קריל. מבנה האגן שלו היה צר יחסית ולא התאים לשחייה מותאמת לאוקיינוס, כך שהגיוני שהתקיים סביב החופים. הוא היה כנראה טורף קשוח, אם כי לא כמו כלב הים הנמרי המודרני. מדיה וקבצים בנושא אקרופוקה בוויקישיתוף אקרופוקה, באתר האנציקלופדיה של החיים (באנגלית) אקרופוקה, באתר GBIF (באנגלית)
אליסון לסרי

אליסון לסרי ברסן (נולדה ב-1994) היא לוחמת משמר הגבול בעלת עיטור המופת של משטרת ישראל. לסרי נולדה בפריז לאב יהודי ועלתה לישראל כחיילת בודדה. היא עלתה בשנת 2012, השלימה טירונות לוחמות במשמר הגבול והוצבה במג"ב איו"ש. לסרי שירתה במחסום צבאי בצומת תפוח. ביום 30 באוקטובר 2015 תקפו שני מחבלים רוכבי אופנוע את כוחות משמר הגבול בפיגוע דקירה. בתגובה היא ירתה אל השניים, מהם אחד נהרג ואחד נפצע אנושות. בפעולתה הביאה לנטרול המחבלים ולהצלת חיי שוטר משמר הגבול ששירת איתה ובשנת 2016 הוענק לה עיטור המופת. ביום העצמאות 2016 השיאה משואה בטקס הדלקת המשואות. במבצע שומר החומות לסרי נפצעה בפיגוע דריסה במזרח ירושלים, עליו העידה חברתה לשירות רז מזרחי: "הכול היה טעון, המון התרעות לפיגועים. פיזרנו הפגנה בשכונה, הקמנו מחסום כדי לבדוק את הנכנסים ולפתע רכב דהר לעברנו ופגע בשישה שוטרים ולוחמי מג"ב. שלושה נפצעו באורח בינוני ושלושה קל. המחבל העיף אותנו ועלה עלינו. אני שכבתי שם מתחת לגלגלי הרכב בצד של הנהג ואיתי עוד שוטרת". סמ"ר אליסון לסרי, באתר הגבורה סמ"ר אליסון לסרי מספרת כיצד נטרלה שני מחבלים: "האינסטינקט שלי אמר לי שזה פיגוע" הלוחמת הבודדה שסיכלה פיגוע ותדליק משואה: "גאה בזה שעליתי לארץ" אריק בנדר, ‏מדליקי המשואות: רונה רמון ונהג האוטובוס שהציל את נוסעיו ממחבל, באתר מעריב אונליין, 6 באפריל 2016 אלישע בן קימון, רועי ינובסקי, אליאור לוי ויואב זיתון, שני פצועים בינוני בפיגוע בגבעת התחמושת; מחבלים נורו בצומת תפוח, באתר ynet, 30 באוקטובר 2015 גיבורות בכחול ובירוק: שוטרות מעוטרות ממדליקי המשואות: לוחמת מג"ב שסיכלה פיגוע מאיר תורג'מן, הלוחמת שנפצעה בפיגוע הפכה לקצינה: "המחבל פגע בגופי - אבל לא במוטיבציה", באתר ynet, 31 באוקטובר 2022
קומימאנו

קומימאנו (שם מדעי: Kumimanu; ממאורית: "עוף מפלצתי") הוא סוג של פינגווין קדום, שחי לאחר הכחדת הקרטיקון הגדולה, במהלך הפלאוקן המוקדם שלפני 60 עד 56 מיליון שנה מזמננו. הפינגווין נמצא בניו זילנד על סמך מאובנים שזוהו בבחוף האמפדן שאזור אוטגו, האי הדרומי בידי החוקר אלן טניסון ותואר ב-2017 בידי החוקרים: Mayr‏, Scofield‏, De Pietri וטניטון. הסוג מכיל 2 מינים: Kumimanu biceae שתואר ב-2017 ו-Kumimanu fordycei שתואר ב-2023 להוקרת החוקר Ewan Fordyce, שנפטר באותה שנה. הקומימאנו היה גדול בהרבה ממרבית הפינגווינים החיים כיום, למעשה אחד הפינגווינים הגדולים ביותר מעולם במשקל מוערך של 148 עד 159.7 ק"ג וגובה של 1.6 מטרים, מה שהופך אותו לגדול מאדם בוגר. עם זאת יש לציין שמרבית השלדים מורכבים משרידים מקוטעים המקשים לשלב את האורך הכולל, אלא רק הערכה כללית בהתייחס לפינגווינים קיימים. למרות תפוצת הפינגווין הוא התאים לאקלים הסובטרופי ששרר במהחל הפלאוקן בחצי הכדור הדרומי ולצידו נמצאו עוד פינגוויניים גדולים, צבי ים ודגים גדולים. הדגים הגדולים הללו נטרפו כנראה בידי הפינגווינים שאכלו רבים מהם לתמיכה בגודלם כשגודלם עזר להם להתגבר על הטרף. מדיה וקבצים בנושא קומימאנו בוויקישיתוף קומימאנו, באתר האנציקלופדיה של החיים (באנגלית) קומימאנו, באתר GBIF (באנגלית) Mayr, Gerald; Scofield, R. Paul; De Pietri, Vanesa L.; Tennyson, Alan J. D. (12 December 2017). "A Paleocene penguin from New Zealand substantiates multiple origins of gigantism in fossil Sphenisciformes". Nature Communications. 8 (1): 1927. doi:10.1038/s41467-017-01959-6. PMC 5727159. PMID 29233963. Ksepka, Daniel T.; Field, Daniel J.; Heath, Tracy A.; Pett, Walker; Thomas, Daniel B.; Giovanardi, Simone; Tennyson, Alan J. D. (8 February 2023). "Largest-known fossil penguin provides insight into the early evolution of sphenisciform body size and flipper anatomy". Journal of Paleontology: 1–20. doi:10.1017/jpa.2022.88. ISSN 0022-3360. S2CID 256709376.
עזרא מרדכי חכם דוד

רבי עזרא מרדכי חכם דוד (תשכ"ד (1864/1863) – כ"ד באב ה'תרצ"ו, 1936) המכונה "חכם עזרא סופר", היה חכם יהודי מיהדות בבל נכד הרב דוד באבא האב בית דין בגדד תלמיד הרב משה חיים מבגדאד. נולד בשנת תרכ"ד. כיהן כשוחט וסופר גיטין, ובשנותיו האחרונות כיהן כחבר הוועד הרוחני בעיר. כמו כן עסק במסחר ספרי קודש וכתבי יד, וברשותו נמצאו כמה כתבי יד של הרב צדקה חוצין. בשנת תרע"ב ניתנה לו זכות הדפסה לספר "בן איש חי" (בגדד תרע"ב). בשנת תרצ"ו נדפסה בבגדד "הגדה של פסח" אשר חכם עזרא ערכה וסידרה. ביום פטירתו דרש בערב כהרגלו, וחזר לביתו. באמצע הלילה לא חש בטוב, וכשקם נפל ונפטר ביום כ"ד אב התרצ"ו. ראה בהסכמת הרב יעקב בנו של הבן איש חי למהדורה זו, ודבריו שלו בתחילת הספר
זיני (כדורגלן)

אמברוסיני אנטוניו קבאסה סלוודור (בפורטוגזית: Ambrosini António Cabaça Salvador; נולד ב-3 ביולי 2002 בקאזנגה שבאנגולה), הידוע בכינוי זיני (בפורטוגזית: Zini), הוא כדורגלן אנגולי המשחק בעמדת החלוץ בקבוצת א.א.ק. אתונה מליגת העל היוונית ובנבחרת אנגולה. זיני גדל במחלקת הנוער של פרימיירו דה אגוסטו, ובשנת 2020 החל לשחק בקבוצה הבוגרת של המועדון במסגרת ליגת העל האנגולית. ב-3 בינואר 2023 הושאל לא.א.ק. אתונה מליגת העל היוונית עד לתום עונת 2022/2023. זמן קצר לאחר מכן חתם על חוזה קבוע לחמש שנים במועדון. ב-3 במאי ערך את הופעת הבכורה שלו בקבוצה הראשונה של המועדון, בתיקו 0-0 נגד אולימפיאקוס במסגרת הליגה. ב-7 בספטמבר 2021 ערך זיני את הופעת הבכורה שלו בנבחרת אנגולה, בהפסד 1-0 לנבחרת לוב במסגרת מוקדמות מונדיאל 2022. ב-8 באוקטובר 2021 הבקיע את שער הבכורה שלו בנבחרת, בניצחון 3-1 על נבחרת גבון גם כן במסגרת מוקדמות מונדיאל 2022. נכלל בסגל נבחרת אנגולה לטורניר גביע אפריקה לאומות 2023 בשנת 2024. א.א.ק. אתונה אליפות יוון (1): 2022/2023 זיני, באתר Transfermarkt זיני, באתר Soccerway זיני, באתר National Football Teams זיני, באתר FootballDatabase.eu ΑΕΚ Β': Ανακοίνωσε Ζίνι η Ένωση באתר sport24, ‏ 3 בינואר 2023 (ביוונית) ΑΕΚ μεταγραφές: Στην Ένωση μέχρι το 2028 ο Ζίνι באתר sport24, ‏ 16 בפברואר 2023 (ביוונית) זמן לאפריקה: את מי יחמיצו מילסון ושואו?, באתר ערוץ הספורט, 17 בדצמבר 2023
אוריון והחושך

אוריון והחושך (באנגלית: Orion and the Dark) הוא סרט פנטזיה-קומית בהנפשה ממוחשבת בבימויו של שון צ'רמץ, שנכתב על ידי צ'ארלי קאופמן ומבוסס על ספר ילדים באותו שם מאת אמה יארלט. הסרט הופק על ידי חברת "דרימוורקס הנפשה". הסרט עלה לשידור בספק שירותי הזרמת המדיה "נטפליקס" ב-2 בפברואר 2024. הילד הצעיר, אוריון, מתמודד עם פחדים, והפחד הגדול ביותר שלו הוא מפני החושך. החושך מחליט להתיידד איתו ומוכיח לו שאין מה לפחד ממנו. ג'ייקוב טרמבלי - אוריון פול וולטר האוזר - חושך/אופל ורנר הרצוג חלק גדול הסרט הוא המחשה של פחדים של הילד: הפחד להיות דחוי, פחד לדבר, פחד מחושך ועוד. הוא עלול להיות מפחיד עבור ילדים צעירים. לילדים צעירים מומלצת צפייה בלווי מבוגר. ב-12 ביוני 2023 הוכרז ש"נטפליקס" ו"דרימוורקס הנפשה" משתפים פעולה בהפקה ובהפצה, ונמסר כי התסריט נכתב על ידי צ'ארלי קאופמן. לאחר מכן, ג'ייקוב טרמבלי, פול וולטר האוזר וורנר הרצוג הוכרזו כחלק מצוות המדבבים. הסרט עלה לשידור בספק שירותי הזרמת המדיה "נטפליקס" ב-2 בפברואר 2024. באתר Rotten Tomatoes, 90% מתוך 70 מבקרים נתנו ביקורת חיובית, עם ממוצע של 7 מתוך 10. אתר האינטרנט הרשמי של אוריון והחושך "אוריון והחושך", במסד הנתונים הקולנועיים IMDb (באנגלית) "אוריון והחושך", באתר נטפליקס "אוריון והחושך", באתר Rotten Tomatoes (באנגלית) "אוריון והחושך", באתר Metacritic (באנגלית) "אוריון והחושך", במסד הנתונים הקולנועיים KinoPoisk (ברוסית) עופר ליברגל, ‏״אוריון והחושך״, סקירת נטפליקס, באתר "סריטה", 4 בפברואר 2024 ארז דבורה, מי היה מאמין שיוצר "שמש נצחית בראש צלול" יכול לעשות סרט ילדים כזה מקסים, באתר ynet, 6 בפברואר 2024 אורון שמיר, "אוריון והחושך": סרט הילדים הראשון של צ'רלי קאופמן ייחודי ובנאלי, באתר הארץ, 9 בפברואר 2024 Croll, Ben (June 13, 2023). "DreamWorks Animation, Netflix Pair For Charlie Kaufman-Penned Orion and The Dark". Variety. Retrieved June 13, 2023. White, Abbey (November 9, 2023). "Jacob Tremblay, Paul Walter Hauser Are a Young Boy and His Biggest Fear in Trailer for 'Orion and the Dark'". Retrieved November 9, 2023.
קיאלונדה גספר

אסמוואניו קיאלונדה גספר (בפורטוגזית: Esmevânio Kialonda Gaspar; נולד ב-27 בספטמבר 1997 בדונדו שבאנגולה) הוא כדורגלן אנגולי המשחק בעמדת הבלם בקבוצת אסטרלה דה אמדורה מליגת העל הפורטוגלית ובנבחרת אנגולה. גספר החל את הקריירה המקצוענית שלו בקבוצת סגרדה אספרנסה מליגת העל האנגולית. ב-1 באוגוסט 2022 חתם באסטרלה דה אמדורה מהליגה הפורטוגלית השנייה. בתום עונתו הראשונה העפיל עם המועדון לליגת העל הפורטוגלית, וב-13 באוגוסט 2023 ערך את הופעת הבכורה שלו בליגת העל הפורטוגלית, בהפסד 1-0 לוויטוריה דה גימארייש במסגרת המחזור הראשון לעונת 2023/2024. ב-14 בנובמבר 2020 ערך גספר את הופעת הבכורה שלו בנבחרת אנגולה, בתיקו 0-0 נגד נבחרת הרפובליקה הדמוקרטית של קונגו במסגרת מוקדמות גביע אפריקה לאומות 2021. ב-17 ביוני 2023 הבקיע את שער הבכורה שלו בנבחרת, בניצחון 2-1 על נבחרת הרפובליקה המרכז-אפריקאית במסגרת מוקדמות גביע אפריקה לאומות 2023. נכלל בסגל נבחרת אנגולה לטורניר גביע אפריקה לאומות 2023 בשנת 2024. קיאלונדה גספר, באתר Transfermarkt קיאלונדה גספר, באתר Soccerway קיאלונדה גספר, באתר National Football Teams קיאלונדה גספר, באתר FootballDatabase.eu Internacional angolano Kialonga Gaspar reforça defesa do Estrela da Amadora באתר SAPO Desporto, ‏ 1 באוגוסט 2022 (בפורטוגזית) זמן לאפריקה: את מי יחמיצו מילסון ושואו?, באתר ערוץ הספורט, 17 בדצמבר 2023
בני מוקנדי

בנדיטו "בני" מאמבואנה מוקנדי (בפורטוגזית: Benedito "Beni" Mambuene Mukendi; נולד ב-21 במאי 2002 בלואנדה שבאנגולה) הוא כדורגלן אנגולי המשחק בעמדת הקשר בקבוצת קאזה פיה א.ק. מליגת העל הפורטוגלית ובנבחרת אנגולה. מוקנדי גדל במחלקת הנוער של פטרו דה לואנדה. בקיץ 2020 חתם בטרופנסה, עמה שיחק במסגרת הליגה הפורטוגלית השנייה והליגה הפורטוגלית השלישית. בסך הכל ערך 49 הופעות ליגה במדי המועדון. ב-30 בינואר 2023 חתם בקאזה פיה א.ק. מליגת העל הפורטוגלית. ב-4 בפברואר ערך את הופעת הבכורה שלו במועדון, בהפסד 3-0 לבנפיקה ליסבון במסגרת המחזור ה-19 בליגה לעונת 2022/2023. בחצי העונה הראשונה שלו במועדון ערך 14 הופעות ליגה. ב-27 במרץ 2023 ערך מוקנדי את הופעת הבכורה שלו בנבחרת אנגולה, בתיקו 1-1 נגד נבחרת גאנה במסגרת מוקדמות גביע אפריקה לאומות 2023. נכלל בסגל נבחרת אנגולה לטורניר גביע אפריקה לאומות 2023 בשנת 2024. בני מוקנדי, באתר Transfermarkt בני מוקנדי, באתר Soccerway בני מוקנדי, באתר FootballDatabase.eu Oficial: médio Beni por quatro épocas e meia (Casa Pia) באתר A Bola, ‏ 30 בינואר 2023 (בפורטוגזית) זמן לאפריקה: את מי יחמיצו מילסון ושואו?, באתר ערוץ הספורט, 17 בדצמבר 2023
מנואל קליאנו

מנואל קליאנו (בפורטוגזית: Manuel Keliano; נולד ב-16 בינואר 2003 בלואנדה שבאנגולה) הוא כדורגלן אנגולי המשחק בעמדת הקשר האחורי בקבוצת אסטרלה דה אמדורה מליגת העל הפורטוגלית ובנבחרת אנגולה. גספר החל את הקריירה המקצוענית שלו בקבוצת פרימיירו דה אגוסטו מליגת העל האנגולית. ב-19 ביולי 2023 חתם על חוזה לשלוש שנים באסטרלה דה אמדורה מליגת העל הפורטוגלית. ב-19 באוגוסט 2023 ערך את הופעת הבכורה שלו במועדון, בהפסד 2-0 לבנפיקה ליסבון במסגרת המחזור השני בליגה לעונת 2023/2024. ב-20 בינואר 2023 ערך קליאנו את הופעת הבכורה שלו בנבחרת אנגולה, בתיקו 0-0 נגד נבחרת מאוריטניה במסגרת אליפות האומות האפריקאיות 2022. נכלל בסגל נבחרת אנגולה לטורניר גביע אפריקה לאומות 2023 בשנת 2024. מנואל קליאנו, באתר Transfermarkt מנואל קליאנו, באתר Soccerway מנואל קליאנו, באתר BDFutbol מנואל קליאנו, באתר National Football Teams מנואל קליאנו, באתר FootballDatabase.eu Estrela da Amadora contrata Manuel Keliano e renova com Kialonda Gaspar באתר SAPO Desporto, ‏ 19 ביולי 2023 (בפורטוגזית) זמן לאפריקה: את מי יחמיצו מילסון ושואו?, באתר ערוץ הספורט, 17 בדצמבר 2023
סויוז MS-15

סויוז MS-15 (ברוסית:Союз МС-15) היא חללית סויוז ששוגרה לחלל ב-25 בספטמבר 2019 מקוסמודרום בייקונור ונחתה ב-17 באפריל 2020. החללית שוגרה למפגש עם תחנת החלל הבינלאומית כשעל סיפונה צוות שהתווסף למשלחת מס' 61 לתחנת החלל הבין-לאומית. רוסיה אולג סקריפוצ'קה - מפקד איטליה ג'סיקה מאיר - מהנדסת טיסה איחוד האמירויות הערביות הזאע אל-מנסורי - מהנדס טיסה (בהמראה בלבד, חזר ב-סויוז MS-12) ארצות הברית אנדרו מורגן(אנ') - מהנדס טיסה (בנחיתה בלבד, הגיע ב-סויוז MS-13) רוסיה סרגיי ריז'יקוב - מפקד ארצות הברית תומאס מרשברן - מהנדס טיסה איחוד האמירויות הערביות סולטאן א-ניאדי - מהנדס טיסה שינויים בהרכב צוותי המראה ונחיתה קשורים לטיסה קצרה של הזאע אל-מנסורי. עלות שהותו בחלל הייתה 40 מיליון $. חללית "סויוז MS-15" שוגרה ב-25 בספטמבר 2019 מקוסמודרום בייקונור הנמצא בשטח קזחסטן ומנוהל על ידי רוסיה. השיגור בוצע באחריות רוסקוסמוס בעזרת משגר מדגם "סויוז FG". החללית נבנתה על ידי תאגיד הטילים והחלל אנרגיה. החללית התחברה למודול "זבזדה" של תחנת החלל הבין-לאומית כעבור כ-6 שעות ללא בעיות. באותה עת בתחנת החלל שהתה משלחת מס' 61 בפיקוד לוקה פרמיטנו. צוות החללית הצטרף למשלחת שגדלה ל-6 אנשי צוות. בהמשך הם עברו משלחת מס' 62. במהלך שהות קצרה בתחנת החלל הזאע אל-מנסורי ביצע מספר ניסויים. הוא חזר לכדור הארץ כעבור 8 ימים בחללית "סויוז MS-12". "סויוז MS-15" נשארה מחוברת לתחנת החלל כחללית חירום. ב-17 באפריל 2020 החללית התנתקה מתחנת החלל וחזרה לכדור הארץ. במקום הזאע אל-מנסורי על הסיפון היה אנדרו מורגן (הגיע לחלל בחללית סויוז MS-13). הנחיתה עברה ללא בעיות. עם ניתוק החללית מתחנת החלל החלה לפעול משלחת מס' 62 לתחנת החלל הבין-לאומית. מדיה וקבצים בנושא סויוז MS-15 בוויקישיתוף מידע על הטיסה תיאור המשימה שהות בחלל של הזאע אל-מנסורי תוכנית ניסויים
צבי בן יעקב (רב)

הרב צבי יהודה בן יעקב (נולד ב-1959) הוא דיין ישראלי, מכהן כאב בית דין בבית הדין הרבני בתל אביב, כדיין במינוי זמני בבית הדין הרבני הגדול וכחבר בית הדין המיוחד לעגונות מלחמת חרבות ברזל. נולד לנתן בן יעקב וחיה אסתר לבית זילברברג. מצד אביו הוא נצר לרבי יצחק אייזיק חבר ומצד אמו נצר לרבי משה יהודה לייב זילברברג ובנו רבי אברהם בנימין. למד בישיבת כנסת חזקיהו. בשנות ה-90 של המאה ה-20 כיהן כדיין בבית הדין לממונות של המועצה הדתית רמת גן. ב-1998 התמנה לדיין בבית הדין בחיפה, ובהמשך התמנה לאב בית דין. לימד בכולל "כתר שם טוב" של הרב עמינדב קריספין בקריית ביאליק. בשלהי שנת 2005 התמנה לדיין בתל אביב, ובהמשך מונה לאב בית הדין. ב-2020 התמנה על ידי נשיא בית הדין הרבני הגדול, הרב דוד לאו, והשר לשירותי דת, יעקב אביטן, למינוי זמני בבית הדין הרבני הגדול, בנוסף לכהונתו כאב בית דין בתל אביב. בדצמבר 2023 התמנה על ידי הרב דוד לאו לחבר בבית הדין המיוחד שהוקם להתרת עגונות מתקפת הפתע על ישראל ומלחמת חרבות ברזל, לצד הרב לאו והרב אליעזר איגרא. נשוי לשושי לבית לב. מתגורר בבני ברק. שו"ת משפטיך ליעקב - 11 כרכים. מאמרים שכתב בבמות שונות ופסקי דין שנתן. זכה בפרס לספרות תורנית ע"ש השר חיים משה שפירא מטעם הפועל המזרחי לשנת ה'תשנ"ז. שו"ת משפטיך ליעקב חלקים א-ד, באתר דעת. שו"ת משפטיך ליעקב חלק שמיני מאמרים ופסקי הדין, מהספר משפטיך ליעקב, באתר פסקים. מאמריו, באתר "דין תורה" (הקישור לא פעיל). ישי כהן, ‏נשיא ביה"ד הגר"ד לאו מינה דיין זמני לבית הדין הגדול, באתר כיכר השבת, 2 ביוני 2020 חנן גרינווד, בית דין בעל השלכות הלכתיות יוצאות דופן: הרכב דיינים מיוחד ידון בסוגיית עגונות המלחמה, באתר ישראל היום, 17 בדצמבר 2023
היפרבולה (משגר לוויינים)

משגר Hyperbola ("היפרבולה") פותח בהרפובליקה העממית של סין וייצורו נמשך. הלוויין פותח על ידי חברה פרטית i-Space שבסיסה בבייג'ינג. החברה המפתחת הוקמה בשנת 2016. המוצרים הראשונים היו משגרי Hyperbola-1S ו-Hyperbola-1Z שהיו מותאמות לשיגור לטיסה תת-מסלולית. השיגורים הראשונים בוצעו בשנת 2018. בשנת 2019 בוצע שיגור ראשון של משגר Hyperbola-1. זה משגר שכולל 4 שלבים עם דלק מוצק. המשגר יכול להביא למסלול לווייני נמוך מטען של 300 ק"ג. השיגור הראשון בוצע ב-25 ביולי ממרכז שיגור הלוויינים ג'יוצ'ואן והסתיים בהצלחה. בהמשך בוצעו שיגורים למסלול מסונכרן-שמש. לשיגור המשגר הותאם כן שיגור LA-95. במקביל לשיגורים עם משגר Hyperbola-1 החל פיתוח משגר Hyperbola-2. הוא תוכנן להיות דו-שלבי עם דלק נוזלי ומותאם לשימוש חוזר. יכולת מתוכננת הייתה 1.9 טון למסלול לווייני נמוך. ניסוי מנוע ראשון בוצע בשנת 2020. בשנת 2023 דווח שפיתוח הוקפא. משגר Hyperbola-3 מתוכנן להיות דו-שלבי עם דלק נוזלי ומותאם לשימוש חוזר. יכולת מתוכננת היא 8.5 טון למסלול לווייני נמוך. הוא יכלול מנוע שתוכנן עבור משגר Hyperbola-2. טיסת ניסוי ראשונה שנערכה ב-2 בנובמבר 2023 והייתה מוצלחת. טיסה מסחרית ראשונה מתוכננת לשנת 2025. בעקבות כישלון של שיגור שבוצע בשנת 2024, מספר שיגורים לא מוצלחים עבר את מספר השיגורים המוצלחים. אתר האינטרנט הרשמי של היפרבולה (בסינית) אתר האינטרנט הרשמי של היפרבולה (באנגלית) רשימת שיגורים אתר החברה המייצרת (באנגלית) שיגור ראשון מוצלח טיסה מסחרית ראשונה
אורי מגידיש

האם התכוונתם ל... אורי מגידיש (גם "מגידש"; 1954–1993) – חקלאי ישראלי שנרצח בפיגוע ב-8 במרץ 1993, בחממה שלו ביישוב גן אור (גוש קטיף), ראו פיגועי טרור נגד ישראלים בישראל ובשטחים בשנות ה-90 של המאה ה-20‏#‏1993 אוֹרי מגידיש (ילידת 2005 בערך) – תצפיתנית של צה"ל שנחטפה במתקפת הפתע של חמאס ב-7 באוקטובר 2023, וחולצה בסוף אותו חודש במבצע ראשית האור